**NOTAT**

|  |  |
| --- | --- |
| **TIL:** | Byrådet |
|  |  |
| **J.NR.:** | 0277265-2013 |
|  |  |
| **VEDR.:** | Valg af Statsgaranti / selvbudgettering for skatteåret 2014 |
|  |  |
| **DATO:** | 24. september 2013 |

Nedenfor gennemgås forudsætningerne og beregninger for udviklingen i Holstebro Kommunes udskrivningsgrundlag 2011-2014, samt det statsgaranterede udskrivningsgrundlag. Udskrivningsgrundlaget er det grundlag, hvoraf der udskrives indkomstskat. Notatet vil først indeholde en indledning med baggrunden for henholdsvis statsgarantien og selvbudgettering af udskrivningsgrundlag, derefter baggrunden for statsgarantien i 2014. Afsnit 3 vil gennemgå forudsætninger mv. for det beregnede selvbudgetterede udskrivningsgrundlag 2014.

**1. Indledning**

Kommunerne har således mulighed for at vælge mellem enten selv at budgettere udskrivningsgrundlag og deraf også de dele af udligning/tilskud, hvor udskrivningsgrundlaget indgår eller at modtage et statsgaranteret udskrivningsgrundlag.

Vælges statsgaranti, foretages der ikke en efterreguleringer af skat, tilskud og udligning. En eventuel afvigelser mellem de statsgaranterede og faktiske beløb, betales af eller tilfalder staten.

Vælges selvbudgettering foretages der efterregulering i forhold til det faktiske opgjorte udskrivningsgrundlag, opgjort i maj måned to år efter budgetåret (for 2014 det opgjorte udskrivningsgrundlag pr. 1. maj 2016). Efterreguleringen afregnes med en tredjedel i månederne januar, februar og marts i tredje år efter budgetåret (for 2013 afregnes en evt. efterregulering i januar, februar og marts 2017).

Valg af udskrivningsgrundlag sker ved Byrådets 2. behandling af budgetforslaget for et år ad gangen.

**2. Statsgaranti**

Indenrigs- og Sundhedsministeriet har primo juli 2013 udmeldt de statsgaranterede udskrivningsgrundlag for selvangivne indkomster i 2014. I tabel 1 ses de statsgaranterede udskrivningsgrundlag for 2012, 2013 og 2014 statsgarantien vedrører alene de selvangivne indkomster. Der beregnes indkomstskat af det samlede udskrivningsgrundlag.

**Tabel 1. Statsgaranterede udskrivningsgrundlag 2010-2012.**

|  |  |  |  |
| --- | --- | --- | --- |
| Mio. kr., løbende priser | 2012 | 2013 | 2014 |
| Statsgaranteret udskrivningsgrundlag | 7.838 | 8.313 | 8.504 |

Det statsgaranterede udskrivningsgrundlag for 2014 er beregnet ud fra kommunes samlede korrigerede udskrivningsgrundlag for 2011 for de selvangivne indkomster, som opgjort i maj måned 2013. Dette grundlag er fremskrevet til 2014-niveau med den af staten fastsatte fremskrivningsprocent på 12,1 pct. Der anvendes samme fremskrivningsprocent for alle kommuner.

Med tilbuddet om statsgaranti er det således vigtigt at give en præcis vurdering af det selvbudgetterede udskrivningsgrundlag, således at Byrådet kan træffe beslutning om valg af enten statsgaranti eller selvbudgettering.

**3. Selvbudgettering**

Ved selvbudgettering beregner kommunen selv det forventede udskrivningsgrundlag og provenu. Der er således tale om en prognose for udskrivningsgrundlaget. Prognosen for udskrivningsgrundlaget bygger på nogle forudsætninger om udviklingen i indkomster, fradrag, demografi mv. En række faktorer påvirker udviklingen og dermed også prognosens træfsikkerhed.

Nogle af de forudsætninger, som prognosen bygger på er ikke ”styrbare” for den enkelte kommune. For eksempel betyder udviklingen i verden omkring os meget for virksomhedernes afsætning og dermed behov for arbejdskraft, mulighed for investeringer m.m. Det er både de internationale såvel som nationale og regionale konjunkturer, som påvirker udviklingen i Holstebro Kommune.

**3.1 KL´s Skatte og tilskudsmodel**

Holstebro Kommune har tidligere selv lavet beregninger vedr. indkomstskat ud fra KMD´s Budgetweb – slutligningsdata, og har ud fra disse estimater anvendt KL´s tilskudsmodel til forudsigelse af tilskud og udligning.

KL´s tilskudsmodel er for budgetåret 2014 udvidet, så det nu er en Skatte og tilskudsmodel og dækker således også det område som kommunen tidligere selv estimerede.

KL´s Skatteprognose er baseret på slutligningsdata fra SKAT for den enkelte kommune. KL har valgt at basere skatteprognosen på data fra SKAT, dels fordi SKAT er den direkte kilde til skattedata, dels for at gøre modellen uafhængig af andre produkter.

Foruden data fra SKAT indgår der i skatteprognosen en række andre oplys-ninger, data om man vil. Det er historiske data om kommunernes udskriv-ningsprocenter, valg af statsgaranti/selvbudgettering, udskrivningsgrundlag mv. i tidligere år. Disse data er primært hentet i Statistikbanken hos Dan-marks Statistik og i Økonomi- og Indenrigsministeriet.

Befolkningsfremskrivningen i prognosen er som udgangspunkt baseret på oplysninger fra Danmarks Statistik, jf. afsnittet om befolkningsudvikling.

**3.2 Valgmuligheder i modellen**

Skatteprognosen giver en række muligheder for, at kommunen kan justere prognosens fremskrivning ved at indlægge egne forudsætninger. Det gælder:

* Befolkningsudviklingen – kommunen kan anvende sin egen befolk-ningsprognose
* Skattesatser – kommunen kan ændre i udskrivningsprocenten i 2014-17 og se den umiddelbare provenueffekt heraf
* Til- og fraflytning – kommunen kan ændre skattegrundlaget for til- og fraflyttere
* Komponentfordelte skøn – kommunen kan justere KL’s skøn over udviklingen pr. skattepligtig på de enkelte komponenter i udskriv-ningsgrundlaget
* Manglende slutlignede – kommunen kan indtaste egne forudsætnin-ger om de manglende slutlignede
* Faktisk skattegrundlag – kommunen kan vælge det faktiske skatte-grundlag i stedet for efterreguleringsgrundlaget
* Eget skattegrundlaget – kommunen kan vælge selv at indtaste kom-munens skønnede samlede skattegrundlag i hvert af årene

Modellen er bygget sådan, at kommunen kan vælge mellem forskellige datagrundlag (skattekørsler) og derved løbende følge udviklingen i ligningen og påvirkningen på kommunens indtægter.

**3.1. Udskrivningsgrundlaget for 2011.**

En vurdering af udskrivningsgrundlaget for 2014 kan opdeles i følgende elementer:

1. En vurdering af udskrivningsgrundlaget for 2012 (og dermed væksten fra 2011 til 2012) ud fra de 99,33 % af de selvangivne indkomster, der på nuværende tidspunkt er indberettet. (27. skattekørsel den 17. september 2013)
2. En vurdering af den forventede udvikling fra 2011 til 2013, blandt andet ud fra en vurdering af udmeldingerne fra KL og Indenrigs- og Sundhedsministeriet.

**A. Udskrivningsgrundlaget for 2012.**

Der er på nuværende tidspunkt medtaget 99,33 % af de selvangivne indkomster for indkomståret 2012. En vurdering af indkomsten for de sidste 0,66 % er derfor betydende for vurderingen af det samlede udskrivningsgrundlag.

Der er på nuværende tidspunkt medtaget 47.899 personer i 27. skattekørsel,

**Tabel 2. Slutligningsstatistik 2012 Kørselsnr. 21 T&S: 08.08.2013**

|  |  |  |  |
| --- | --- | --- | --- |
|  | Antal | Beløb | Gennemsnit |
| Fuldt skattepligtige | 47.277 | 7.793.714.553 | 163.268 |
| Døde i uskiftet bo | 142 | 9.852.830 | 69.386 |
| Fuldt skattepligtige periodeansatte | 449 | 14.670.852 | 32.674 |
| Dobbeltdomicilerede | 31 | 2.177.212 | 70.232 |
| Slutlignede godkendte | 47.899 | 7.820.415.447 | 163.268 |

Herudover er der 300 fuldt skattepligtige som ikke er slutlignede, 22 periodeansatte som ikke er slutlignede og endelig er der 9 døde i udskiftet bo som ikke er lignede på nuværende tidspunkt. (I alt 331 ikke lignede)

Ifølge KL´s skattemodel skønnes det samlede skattegrundlag for 2012 inkl. de 331 ikke lignede at udgøre 7.869.915.000 kr., forskellen er 49.499.553 kr., svarende til 149.545 kr. pr. ikke lignet skattepligtige på nuværende tidspunkt.

|  |  |  |  |  |
| --- | --- | --- | --- | --- |
|  | Udgangsåret | Året under optælling | Mellemåret | Budgetåret |
|  | **2011** | **2012** | **2013** | **2014** |
| Grundlaget | 7.577.960 | 7.869.915 | 8.294.890 | 8.543.737 |
| Antal skattepligtige | 47.884 | 48.230 |  |  |
| Udskrivningsgrundlag pr. skattepl. | 158.257 | 163.175 |  |  |
| Vækst i udskrivningsgrundlaget |  | 3,85 *(3,3)* | *5,4* | *3,0* |
| Vækst i udskrivningsgrundlaget pr. skattepligtig |  | 3,11 *(2,6)* | *4,6* | *2,3* |

*Det med kursiv er udviklingen skønnet af KL for landet som helhed.*

Udviklingen fra 2011 til 2012 skønnes af KL pr. 2. september 2013 til 3,3 pct. for landet som helhed. Den skønnede vækst for Holstebro Kommune efter 27. skattekørsel er beregnet til 3,85 pct., hvilket er 0,55 pct. over den af KL skønnede vækst for hele landet fra 2011 til 2012.

**Befolkningsudvikling**

Det statsgaranterede udskrivningsgrundlag er baseret på befolkningsfremskrivninger, fra Danmarks Statistiks seneste befolkningsprognose som er gengivet herunder:

|  |  |  |  |  |  |  |  |
| --- | --- | --- | --- | --- | --- | --- | --- |
| **Befolkningsgrundlag for skattefremskrivningen (folketal medio året)** | | | | | | |  |
|  | **2011** | **2012** | **2013** | **2014** | **2015** | **2016** | **2017** |
| 0-17 år | 13.118 | 13.021 | 12.880 | 12.749 | 12.609 | 12.480 | 12.385 |
| 18-25 år | 5.626 | 5.677 | 5.735 | 5.721 | 5.713 | 5.703 | 5.670 |
| 26-40 år | 10.233 | 10.102 | 9.972 | 9.839 | 9.739 | 9.636 | 9.536 |
| 41-60 år | 15.559 | 15.513 | 15.490 | 15.437 | 15.386 | 15.365 | 15.312 |
| 60+ år 1) | 12.622 | 12.892 | 13.173 | 13.489 | 13.775 | 14.028 | 14.301 |
| Alder i alt | 57.157 | 57.204 | 57.248 | 57.234 | 57.222 | 57.211 | 57.203 |
|  |  |  |  |  |  |  |  |
| Det ses at Danmark Statistik forventer en befolknings tilbagegang i Holstebro Kommune.  Kommunes egen befolkningsprognose forventer en stigning i befolkningstallet (se tallene herunder). Det kan oplyses at befolkningstallet ultimo 2. kvartal 2013 af Danmarks Statistik er opgjort til 57.324 hvor det ultimo 2. kvartal 2012 udgjorde 57.217  Kommunens egen befolkningsprognose er anvendt som grundlag for sevlbudgettering.   |  |  |  |  |  |  |  |  | | --- | --- | --- | --- | --- | --- | --- | --- | | **Eget befolkningsgrundlag for skattefremskrivningen (folketal medio året)** | | | | | | |  | |  | **2011** | **2012** | **2013** | **2014** | **2015** | **2016** | **2017** | | 0-17 år | 13.118 | 13.021 | 12.942 | 12.879 | 12.815 | 12.736 | 12.676 | | 18-25 år | 5.626 | 5.677 | 5.743 | 5.684 | 5.663 | 5.620 | 5.598 | | 26-40 år | 10.233 | 10.102 | 10.043 | 9.943 | 9.872 | 9.847 | 9.758 | | 41-60 år | 15.559 | 15.513 | 15.512 | 15.474 | 15.419 | 15.384 | 15.392 | | 60+ år 1) | 12.622 | 12.892 | 13.015 | 13.324 | 13.625 | 13.868 | 14.110 | | Alder i alt | 57.157 | 57.204 | 57.255 | 57.304 | 57.394 | 57.456 | 57.535 | | | | | | | | |
|  | | | | | | | |

Herunder er vist en opgørelse af indtægterne ved valg af Statsgaranti og de skønnede indtægter ved valg af Selvbudgettering ud fra 27. skattekørsel.

|  |  |  |  |
| --- | --- | --- | --- |
|  |  | **Statsgaranti** | **Selvbudgettering** |
| Betalingskommunefolketal | | **2014** | **2014** |
| I alt |  | 57.234 | 57.304 |
|  |  |  |  |
| Udskrivningsgrundlag i 1.000 kr. | | 8.504.134 | 8.891.245 |
| Skatteprocent | | 25,3 | 25,3 |
| Skatteprovenu | | 2.151.546 | 2.173.585 |
| Medfinansiering af skrå skatteloft | | -1.792 | -1.792 |
| Dækningsafgift | | 6.341 | 6.341 |
| Selskabsskat | | 19.333 | 19.333 |
| Grundskyld | | 151.911 | 151.911 |
| Anden stat pålignet visse indkomster | | 500 | 500 |
| Tilskud og udligning | | 821.340 | 802.408 |
| Omstilling Folkeskolen | | 5.304 | 5.304 |
| Beskæftigelsestilskud | | 110.724 | 110.724 |
| Efterregulering af forskudsskat | | 0 | 0 |
| Efterregulering af tilskud og udligning | | 0 | 0 |
| Bidrag til regionale udviklingsopgaver | | -7.159 | -7.159 |
| **I alt** |  | **3.258.059** | **3.261.155** |

I ovenstående er skatteprocenten for 2014 sat til uændret 25,3. Grundskyldpromillen er for 2014 uændret sat til 24,12. Grundskyldspromillen for produktionsjord er i 2014 sat til 7,2.

Skatteprovenu ved selvbudgettering er 22,0 mio. kr. større end ved valg af statsgaranti. Tilskud og udligning er 18,9 mio. kr. mindre ved selvbudgettering end ved valg af statsgaranti.

Det større skatteprovenuet kan forklares ved en vækst på 0,55% større end den skønnede vækst i hele landet fra 2011 til 2012 svarende til 19,1 mio. kr. og en befolkning på 70 personer mere end forudsat i det statsgaranterede udskrivningsgrundlag, svarende til 2,9 mio. kr.

Den samlede indtægtsforskel er således på 3,1 mio. kr. i favør til selvbudgettering.

Gevinsten ved valg af selvbudgettering, som skyldes den bedre vækst i udskrivningsgrundlaget fra 2011 til 2012 i Holstebro end landet som helhed, skal vurderes i forhold til den forventede samlede vækst i udskrivningsgrundlaget fra 2011 til 2014. Hvis den samlede vækst fra 2012 til 2014 eksempelvis bliver 0,55 % lavere end væksten i det garanterede udskrivningsgrundlag, er fordelen ved valg af selvbudgettering ikke længere til stede.

Den beskedne gevinst ved valg af selvbudgettering, sammenholdt med risikoen for tab hvis udviklingen i hele landet og i Holstebro Kommune i særdeleshed ikke forløber som skønnet, gør at administrationen indstiller, at det statsgaranterede udskrivningsgrundlag vælges for budgetåret 2014.